મોરબી : રાજ્ય સરકાર દ્વારા નવરાત્રિ દરમિયાન તમામ શાળાઓમાં મીની વેકેશન જાહેર કરવા આદેશ આપ્યો હોવા છતાં મોરબી જિલ્લાની મોટાભાગની ખાનગી શાળાઓમાં શિક્ષણકાર્ય ચાલુ રાખી રાજ્ય સરકારના આદેશનો ઉલાળિયા કરવામાં આવતા શિક્ષણ વિભાગ પણ ચોકી ઉઠ્યો છે અને આજે નાયબ જિલ્લા શિક્ષણાધિકારીએ આ બાબતની ગંભીર નોંધ લઈ શિક્ષણકાર્ય ચાલુ રાખનાર તમામને લેખિત આદેશ આપી શાળાઓ બંધ રાખવા સૂચના આપનાર હોવાનું જણાવ્યું હતું તો આ મામલે મોરબી ભાજપ યુવા મોરચા દ્વારા પણ જિલ્લા શિક્ષણાધિકારીને આવેદન અપાયું હતું.